Document ID: 31997D0557

KOMMISSIONENS BESLUTNING af 17. juli 1997 om ændring af beslutning 96/228/EF om langsigtet national støtte til landbruget i Sveriges nordlige områder (Kun den svenske udgave er autentisk) (97/557/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten vedrørende Østrigs, Finlands og Sveriges tiltrædelse, særlig artikel 142, og
ud fra følgende betragtninger:
I overensstemmelse med tiltrædelsesaktens artikel 143 underrettede Sverige den 11. maj 1995 Kommissionen om den i medfør af artikel 142 planlagte støtteordning;
støtteordningen blev godkendt ved Kommissionens beslutning 96/228/EF (1);
ved brev af 14. november 1996 anmodede Sverige Kommissionen om at ændre beslutning 96/228/EF på visse punkter og fremsendte efterfølgende yderligere oplysninger som begrundelse for denne anmodning;
ved Rådets forordning (EØF) nr. 3950/92 af 28. december 1992 om en tillægsafgift på mælk og mejeriprodukter (2), senest ændret ved Kommissionens forordning (EF) nr. 614/97 (3), er der med henblik på fastlæggelsen af producenternes afgiftsbidrag åbnet mulighed for, at uudnyttede referencemængder i den pågældende tolvmånedersperiode genuddeles; støttebetalingen for dette produkt i de nordlige områder begrænses til den referencemængde, hver producent har fået tildelt efter nævnte genuddeling af uudnyttede mængder;
der bør foretages en række ændringer af bilag III og IV til beslutning 96/228/EF, som Sverige har anmodet om efter at have foretaget en mere nøjagtig vurdering af produktionsmængden inden for sektoren for slagtesvin, jf. bilag IV til beslutning 96/228/EF; denne forhøjelse medfører en ændring af den samlede støtte, der er fastsat for dette produkt i bilag III til beslutning 96/228/EF;
der bør foretages en teknisk korrektion af bilag III og IV til beslutning 96/228/EF, hvad angår den tilladte støtte pr. enhed og den tilladte samlede støtte for æglæggere i delområde 3;
som følge af ændringernes art og rækkevidde og den af Sverige fremsatte anmodning bør ændringerne anvendes fra den 1. januar 1995; for at undgå at ændringen vedrørende komælk bevirker, at mælkeproducenterne får ret til yderligere støtte, bør den først anvendes fra mejeriåret 1996/97 -
VEDTAGET FØLGENDE BESLUTNING:
Artikel 1
I beslutning 96/228/EF foretages følgende ændringer:
1) Artikel 3, stk. 2, affattes således:
»2. Den i stk. 1, første afsnit, nævnte støtte til komælk begrænses til den referencemængde, der er tildelt hver mælkeproducent i henhold til artikel 4 i forordning (EØF) nr. 3950/92 efter en eventuel ekstratildeling af de uudnyttede referencemængder i overensstemmelse med artikel 2, stk. 1, andet afsnit, i samme forordning for det mejeriår, der slutter i det pågældende kalenderår.«
2) Bilag III og IV affattes som angivet i bilaget til nærværende beslutning.
Artikel 2
Denne beslutning anvendes fra den 1. januar 1995 bortset fra artikel 1, nr. 1), som anvendes fra den 1. april 1996.
Artikel 3
Denne beslutning er rettet til Kongeriget Sverige.
Udfærdiget i Bruxelles, den 17. juli 1997.

Labels: 4
19
20
6
18